U Slovenskom forumu socijalnog poduzetništva, u sudjelovanju zainteresirane stručne javnosti, pripremljen je javni poziv za alternativni radničko-potrošačko-dobavljački otkup najveće slovenske tvrtke Mercator i njezinu pretvorbu u zadrugu Naš Mercator.

U pripremi poslovnog modela i procesa pretvorbe iz dioničkog društva u zadrugu za uzor su upotrijebljene priznate i uspješne potrošačke i radničke kooperative iz Velike Britanije (The Cooperative), Španjolske (Eroski) i Italije (Coop). Inicijativu podupiru zastupnici u slovenskom parlamentu (Državnom zboru) dr. Andreja Črnak Meglič i Brane Golubović, koji su također sudjelovali u njezinoj pripremi.

Organizatori su uputili inicijativa široj zainteresiranoj slovenskoj javnosti, a na sudjelovanje u njezinoj realizaciji pozivaju zaposlene u Mercatoru i umirovljene radnike te tvrtke, potrošače, dobavljače, sindikate, nevladine organizacije i sve zainteresirane državljanke i državljane.

Javni poziv također adresiraju i predstavnicima državnih institucija i nosiocima javnih funkcija u Sloveniji, s pozivom da joj se pridruže, da se za nju jasno opredijele i da aktivno pridonose njezinoj realizaciji.

Inicijatori alternativnog otkupa Mercatora upozorili su slovensku Vladu da je Mercator najveće poduzeće u Sloveniji i da zapošljava najveći broj ljudi - preko 11 tisuća radnika u toj zemlji, a ukupno oko 23 tisuće računaju li se i radnici u državama u kojima Mercator posluje.

Inicijatori alternativnog otkupa Mercatora upozorili su slovensku Vladu da je Mercator najveće poduzeće u Sloveniji i da zapošljava najveći broj ljudi - preko 11 tisuća radnika u toj zemlji, a ukupno oko 23 tisuće računaju li se i radnici u državama u kojima Mercator posluje. Od slovenskih opskrbljivača Mercator godišnje otkupi robe u vrijednosti oko jedne milijarde eura, a s tom su tvrtkom povezana brojna druga poduzeća koja zajedno "teže" preko 70 tisuća radnih mjesta. Zbog toga, kažu inicijatori pretvorbe, moramo osigurati da Mercator dobije vlasnika koji će se zauzimati za njegov dugoročni razvoj, očuvanje i zaštitu radnih mjesta, trade marka, nastavak prodaje robe na postojećim lokacijama, te u daleko većem opsegu no dosad, otkup zdrave, lokalno proizvedene i prerađene hrane iz Slovenije.

Nadamo se, nastavljaju pokretači ove inicijative u svojem pismu Vladi, da Mercator neće biti prodan na način kako ga je 2005. godine prodala jedna od prethodnih vlada. Zbog te prodaje, danas su vlasnici tvrtke trgovačka društva i banke, koji samostalno odlučuju o svojoj poslovnoj politici. Najveći pojedinačni vlasnik Mercatora je Pivovarna Union, za njom slijede NLB, Societe Generale - Splitska banka, Pivovarna Laško, Unicredit banka Slovenije, NKBM, Hypo Alpe Adria, GB, Prvi faktor - faktoring, Radenska itd.

U postupku alternativnoga otkupa i prestrukturiranja Mercatora inicijatori predlažu slijedeće aktivnosti:

Uspostavljanje konzorcija zainteresiranih dionika za otkup većinskog dijela tvrtke. Dionici će prije svega osnovati kapitalsku zadrugu s namjenom prikupljanja sredstava potrebnih za otkup većinskog dijela Mercatora. Članovi zadruge moći će biti zaposleni radnici, potrošači, bivši radnici i umirovljenici tvrtke, dobavljači, pravne i fizičke osobe u ulozi investitora, i strateških poslovnih partnera iz inozemstva.

Bit će upućen poziv strateškim partnerima iz Slovenije - predstavnicima sindikalnih organizacija, Vladi Republike Slovenije i predstavnicima resornih ministarstava.

Inicijatori procjenjuju da će se u zadrugu učlaniti većina od 23 tisuće zaposlenih, između 100 tisuća 300 tisuća potrošača i određeni broj malih i velikih dobavljača.

Inicijatori procjenjuju da će se u zadrugu učlaniti većina od 23 tisuće zaposlenih, između 100 tisuća 300 tisuća potrošača i određeni broj malih i velikih dobavljača. U postupku osnivanja zadruge oni će se dogovoriti o visini svojih početnih financijskih uloga, koji će predstavljati prvi dio njezine kapitalizacije.

Nakon što u prvom dijelu kapitalizacije članovi zadruge uplate dovoljno financijskih sredstava za početak postupka preuzimanja Mercatora, slijedit će detaljni pregled poslovanja tvrtke. Potom na red dolaze pregovori sa sadašnjim većinskim vlasnicima, a u slučaju pozitivnog ishoda pregovora kreće drugi dio kapitalizacije.

Nakon otkupa većinskog dijela Mercatora slijedit će pretvorba dioničkog društva u radničko-potrošačko-dobavljačku kooperativu Naš Mercator, u sklopu koje će u posao biti pozvani i sadašnji Mercatorovi manjinski vlasnici.

Potpisnici ove inicijative su glavni tajnik Slovenskog foruma socijalnog poduzetništva Tadej Slapnik, te zastupnici u slovenskom parlamentu Andreja Černak Meglič i Brane Golubović.

Dodatne informacije možete pronaći ovdje.